Nr. L 278/48 De Europæiske Fællesskabers Tidende 11. 11. 93 KOMMISSIONENS FORORDNING (EF) Nr. 3111/93 af 10. november 1993 om udarbejdelse af lister over kvalitetshedvine fra bestemte dyrkningsområder som omhandlet i artikel 3 og 12 i forordning (EØF) nr. 4252/88 KOMMISSIONEN FOR DE EUROPÆISKE mFÆLLESSKABER HAR — under henvisning til Traktaten om Oprettelse af Det Europæiske Fællesskab, under henvisning til Rådets forordning (EØF) nr. 4252/88 af 21. december 1988 om fremstilling og afsætning af hedvine produceret i Fællesskabet (!), senest ændret ved forordning (EØF) nr. 1568/93 (?), særlig artikel 22, stk. 2, og ud fra følgende betragtninger : På grundlag af oplysninger fra de berørte medlemsstater bør der i henhold til artikel 3 og 12 i forordning (EØF) nr. 4252/88 udarbejdes en liste over kvalitetshedvine fra bestemte dyrkningsområder (khvbd), som der er tilladt særlige fremstillingsregler for; for lettere at udpege produkterne og fremme samhandelen i EF bør der henvises til den varebeskrivelse, der er fastlagt i EF- bestemmelserne eller eventuelt i nationale bestemmelser ; anvendelsen af denne reference foregriber dog ikke de bestemmelser om præsentation og betegnelse af hedvine, som EF senere vil kunne vedtage ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Vin — UDSTEDT FØLGENDE FORORDNING : Artikel 1 De lister over khvbd, der er omhandlet i artikel 3 og 12 i forordning (EØF) nr. 4252/88, er anført i bilaget. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 10. november 1993. () EFT nr. L 373 af 31. 12. 1988, s. 59. () EFT nr. L 154 af 14. 6. 1993, s. 42. På Kommissionens vegne René STEICHEN Medlem af Kommissionen